John Cleese

John Marwood Cleese (* 27. október 1939, Weston-super-Mare, Spojené kráľovstvo) je britský herec, komik, spisovateľ a filmový producent. 

Cleese sa narodil ako jediné dieťa  Reginalda Francisa Cleeseho, poisťovacieho agenta a jeho ženy Muriel Evelyn (rodenej Cross). Navštevoval St Peter's Preparatory School, následne vyštudoval právo na Cambridge, kde sa pridal k známemu divadelnému študentskému súboru Footlights. Tu stretol Grahama Chapmana, s ktorým vytvoril autorskú dvojicu.

Úspech dosiahol na  Edinburgh Festival Fringe ako scenárista televíznej šou The Frost Report, v ktorej aj sám účinkoval. V šesťdesiatych rokoch sa stal členom komediálnej skupiny Monty Python, zodpovednej za program Monty Python’s Flying Circus (Lietajúci cirkus Montyho Pythona). Spoločne so skupinou, ktorú tvorili Graham Chapman, Eric Idle, Terry Gilliam, Terry Jones a Michael Palin natočili ešte ďalšie štyri filmy. 

 Pozri aj 
 Monty Python

 Iné projekty 

 Externé odkazy 
 Oficiálna stránka 



Kategória:Britskí komici
Kategória:Anglickí filmoví herci
Kategória:Anglickí televízni herci
Kategória:Anglickí spisovatelia
Kategória:Monty Python
Kategória:Absolventi University of Cambridge
Kategória:Držitelia ceny BAFTA za najlepšieho herca v hlavnej úlohe
Kategória:Držitelia ceny Emmy